**รายงานการประชุมสภาองค์การบริหารส่วนตำบลแหลม**

**สมัยสามัญ สมัยที่ 4 ครั้งที่ 1/๒562**

**เมื่อวันที่ 13 ธันวาคม พ.ศ. ๒๕62**

**ณ ห้องประชุมสภาองค์การบริหารส่วนตำบลแหลม**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ- สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายจินดา คงตุก | ประธานสภาฯ | จินดา คงตุก |  |
| ๒ | นายวีระนันท์ จันทร์นุ่น | รองประธานสภาฯ | - | ลาป่วย |
| ๓ | นายคำนูญ เจ้ยเปี้ยว | ส.อบต.ม.๑ | - | ลาป่วย |
| ๔ | นายมล ชุมทอง | ส.อบต.ม.๑ | มล ชุมทอง |  |
| ๕ | นายสมยศ ชูเมือง | ส.อบต.ม.๒ | สมยศ ชูเมือง |  |
| 6 | นางสุคนธ์ รอดเมือง | ส.อบต.ม.2 | สุคนธ์ รอดเมือง |  |
| 7 | นายพิทักษ์ คงแก้ว | ส.อบต.ม.๓ | พิทักษ์ คงแก้ว |  |
| 8 | นายระบิล ขวัญสุด | ส.อบต.ม.๓ | ระบิล ขวัญสุด |  |
| 9 | นายบรรยัด แก้วมี | ส.อบต.ม.๔ | - | ลาป่วย |
| 10 | นายเทียนชัย หนูยิ้มซ้าย | ส.อบต.ม.๕ | เทียนชัย หนูยิ้มซ้าย |  |
| ๑1 | นายวีระยุทธ บัวเนี้ยว | ส.อบต.ม.๖ | วีระยุทธ บัวเนี้ยว |  |
| ๑2 | นายสังคม พลายด้วง | ส.อบต.ม.๖ | สังคม พลายด้วง |  |
| ๑3 | นายประเคียง หนูพันธ์ | ส.อบต.ม.๗ | ประเคียง หนูพันธ์ |  |
| ๑4 | นายรัตน์ คงมาก | ส.อบต.ม.๗ | - | ลาป่วย |
| ๑5 | นายเจริญ แย้มเกิด | ส.อบต.ม.๘ | เจริญ แย้มเกิด |  |
| ๑6 | นางสาววันทนา รัตนวงศ์แข | ส.อบต.ม.๙ | วันทนา รัตนวงศ์แข |  |
| ๑7 | นายอรรถพล ชุมดำ | ส.อบต.ม.๙ | อรรถพล ชุมดำ |  |
| ๑8 | นายวิน ศิริบุญ | ส.อบต.ม.๑๐ | วิน ศิริบุญ |  |
|  |  |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายเสทือน ถาวรนุรักษ์ | นายก อบต.แหลม | เสทือน ถาวรนุรักษ์ |  |
| ๒ | นายชม หนูพันธ์ | รองนายก อบต.แหลม | ชม หนูพันธ์ |  |
| ๓ | นายธวัชชัย สองแป้น | รองนายก อบต.แหลม | ธวัชชัย สองแป้น |  |
| ๔ | นายจรัล แนมไสย | เลขานุการนายก | จรัล แนมไสย |  |
| 5 | นายปรเมศวร์ ชุมทอง | เลขาสภาฯ (ปลัด อบต.แหลม) | ปรเมศวร์ ชุมทอง |  |
| 6 | นางดวงเดือน ทองบุญชู | ผู้อำนวยการกองคลัง | ดวงเดือน ทองบุญชู |  |
| 7 | นายพิศนุ เขียวรอด | ผู้อำนวยการกองช่าง | พิศนุ เขียวรอด |  |
| 8 | นางสาวอารีย์ ตำแอ | หัวหน้าสำนักปลัด | อารีย์ ตำแอ |  |
| 9 | นายชีพ คงตุก | กำนันตำบลแหลม | ชีพ คงตุก |  |
| 10 | สิบเอกนิกร เกื้อมา | ผู้ช่วยเลขาสภาฯ (จพง.ธุรการฯ) | นิกร เกื้อมา |  |

เมื่อถึงเวลา 10.00 น. ประธานสภา อบต.ฯ ได้เชิญสมาชิกสภาฯ และหัวหน้าส่วนราชการต่างๆ เข้าห้องประชุม และประธานสภาฯ ได้จุดธูปเทียนบูชาพระรัตนตรัย และดำเนินการประชุมตามระเบียบวาระการประชุม

**เริ่มประชุมเวลา ๑๐.๐๐ น**

 ประธานสภาฯ (นายจินดา คงตุก) สวัสดีท่านสมาชิกสภาฯทุกท่าน คณะผู้บริหาร ท่านปลัดและผู้ที่เข้าร่วมประชุมทุกท่านวันนี้เป็นการประชุมสภาฯ สมัยสามัญ สมัยที่ 4 ครั้งที่ 1/๒๕62 ซึ่งกำหนดไว้ในวันที่ 1 - 15 ธันวาคม 2562 และเป็นสมัยสุดท้ายของ ปี พ.ศ.2562 ต่อไปผมจะเริ่มประชุมตามระเบียบวาระการประชุม

**ระเบียบวาระที่ ๑** **เรื่องที่ประธานสภาฯ แจ้งให้ที่ประชุมทราบ**

-สำหรับเรื่องที่ประธานแจ้งให้ที่ประชุมทราบ เกี่ยวกับการย้ายเข้ามาของปลัดองค์การบริหารส่วนตำบลแหลม และหัวหน้าสำนักปลัดองค์การบริหารส่วนตำบลแหลม เข้ารับราชการพนักงานองค์การบริหารส่วนตำบลแหลม ในวันที่ 9 ธันวาคม 2562 โอกาสต่อไป ขอเชิญทั้งสองท่านได้แนะนำตัวให้ที่ประชุมได้รับทราบต่อไป เชิญครับ

ปลัดฯ (นายปรเมศวร์ ชุมทอง) เรียนท่านประธานสภาฯ ท่านคณะผู้บริหาร ท่านกำนันตำบลแหลม ท่านสมาชิกสภาฯ และผู้เข้าร่วมการประชุมทุกท่าน กระผมขออนุญาตแนะนำตัวกระผม นายปรเมศวร์ ชุมทอง ซึ่งได้โอนย้ายมาจากเทศบาลตำบลการะเกด อำเภอเชียรใหญ่ จังหวัดนครศรีธรรมราช กระผมมีความยินดีที่ได้มาทำงานที่องค์การบริหารส่วนตำบลแหลม และมีความยินดีในการให้ความร่วมมือในการดำเนินงานต่างๆ ร่วมกัน ทุกท่านสามารถปรึกษา หารือในการดำเนินงานได้ครับ ขอบคุณครับ

ประธานสภาฯ (นายจินดา คงตุก) ขอขอบคุณ ท่านปลัดองค์การบริหารส่วนตำบลแหลม นายปรเมศวร์ ชุมทอง ที่ได้แนะนำตัว เพื่อการประสานงาน และร่วมกันดำเนินงาน ในโอกาสต่อไป ลำดับต่อไป หัวหน้าสำนักปลัดองค์การบริหารส่วนตำบลแหลม ขอเชิญได้แนะนำตัวครับ

หัวหน้าสำนักปลัดฯ (นางสาวอารีย์ ตำแอ) เรียนท่านประธานสภาฯ ท่านคณะผู้บริหาร ท่านกำนันตำบลแหลม ท่านสมาชิกสภาฯ และผู้เข้าร่วมการประชุมทุกท่าน ดิฉันนางสาวอารีย์ ตำแอ ซึ่งได้โอนย้ายมาจากองค์การบริหารส่วนตำบลเกาะยาวน้อย อำเภอเกาะยาว จังหวัดพังงา ก็มีความยินดีในการเข้ามาทำงานในตำแหน่งหัวหน้าสำนักปลัดองค์การบริหารส่วนตำบลแหลม ทุกท่านสามารถปรึกษาหารือ หรือประสานงานในการร่วมกันดำเนินงานได้ค่ะ ขอบคุณค่ะ

ประธานสภาฯ (นายจินดา คงตุก) ขอขอบคุณ นางสาวอารีย์ ตำแอ หัวหน้าสำนักปลัดองค์การบริหารส่วนตำบลแหลม ที่ได้แนะนำตัว เพื่อการประสานงานและร่วมกันดำเนินงานในโอกาสต่อไป

**ระเบียบวาระที่ ๒ เรื่องรับรองรายงานการประชุมครั้งที่แล้ว**

 **2.1 - รับรองรายงานการประชุมสภาองค์การบริหารส่วนตำบลแหลม สมัยสามัญ สมัยที่ 3 ครั้งที่ 1/2562**

ประธานสภาฯ (นายจินดา คงตุก) ต่อไปเป็นรายงานการประชุมสภาฯ ซึ่งอยู่ในมือสมาชิกทุกท่านแล้ว สมาชิกท่านใดจะขอแก้ไขรายงานการประชุมสมัยสามัญ สมัยที่ 3 ครั้งที่ 1/2562 ให้ยกมือขอแก้ไขได้ครับ

ที่ประชุมฯ -ไม่มี-

ประธานสภาฯ (นายจินดา คงตุก) เมื่อไม่มีสมาชิกท่านใดขอแก้ไขรายงานการประชุมสภาฯ ต่อไปผมจะขอมติที่ประชุมเพื่อรับรองรายงานการประชุมสภาฯ สมัยสามัญ สมัยที่ 3 ครั้งที่ 1/2562

ที่ประชุม มีมติเป็นเอกฉันท์รับรองรายงานการประชุมสมัยสามัญ สมัยที่ 3 ครั้งที่1/2562

 **- รับรองรายงานการประชุมสภาองค์การบริหารส่วนตำบลแหลม สมัยสามัญ สมัยที่ 3 ครั้งที่ 2/2562**

ประธานสภาฯ (นายจินดา คงตุก) ต่อไปเป็นรายงานการประชุมสภาฯ ซึ่งอยู่ในมือสมาชิกทุกท่านแล้ว สมาชิกท่านใดจะขอแก้ไขรายงานการประชุมสมัยสามัญ สมัยที่ 3 ครั้งที่ 2/2562 ให้ยกมือขอแก้ไขได้ครับ

ที่ประชุมฯ -ไม่มี-

ประธานสภาฯ (นายจินดา คงตุก) เมื่อไม่มีสมาชิกท่านใดขอแก้ไขรายงานการประชุมสภาฯ ต่อไปผมจะขอมติที่ประชุมเพื่อรับรองรายงานการประชุมสภาฯ สมัยสามัญ สมัยที่ 3 ครั้งที่ 2/2562

ที่ประชุม มีมติเป็นเอกฉันท์รับรองรายงานการประชุมสมัยสามัญ สมัยที่ 3 ครั้งที่ 2/2562

**ระเบียบวาระที่ 3 เรื่องเสนอเพื่อพิจารณา**

 **3.1 การแต่งตั้งเลขานุการสภาฯ**

ประธานสภาฯ (นายจินดา คงตุก) ต่อไปเป็นระเบียบวาระที่ 3 เรื่องเสนอเพื่อพิจารณา หัวข้อ 3.1 การแต่งตั้งเลขานุการสภาฯ ซึ่งรายละเอียดอยู่ในมือสมาชิกทุกท่านแล้ว ต่อไปผมจะให้ท่านผู้บริหารได้เสนอญัตติการแต่งตั้งเลขานุการสภาฯ ครับ เชิญครับ

นายก อบต.ฯ (นายเสทือน ถาวรนุรักษ์) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุม ทุกท่านครับ ตามระเบียบวาระที่ 3 เรื่องเสนอเพื่อพิจารณา 3.1 การแต่งตั้งเลขานุการสภาฯ เนื่องจากนายเกษม จิตรานนท์ ปลัดองค์การบริหารส่วนตำบลแหลม ซึ่งดำรงตำแหน่งเลขานุการสภาองค์การบริหารส่วนตำบลแหลม ได้เสียชีวิตลง เมื่อวันที่ 11 ตุลาคม 2562 มีผลทำให้เลขานุการสภาองค์การบริหารส่วนตำบลแหลมว่างลง จึงเห็นควรดำเนินการคัดเลือกเลขานุการสภาท่านใหม่ โดยอาศัยอำนาจตาม ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 และที่แก้ไขเพิ่มเติมถึง ฉบับที่ 2 พ.ศ.2554 ข้อ 18 “ให้สภาท้องถิ่นเลือกพนักงานหรือข้าราชการส่วนท้องถิ่นขององค์กรปกครองส่วนท้องถิ่นนั้น หรือสมาชิกสภาท้องถิ่นนั้นคนหนึ่ง เป็นเลขานุการสภาท้องถิ่นวรรคสองสำหรับองค์การบริหารส่วนตำบล พนักงาน หรือข้าราชการส่วนท้องถิ่นตามวรรคหนึ่งให้หมายความถึงปลัดองค์การบริหารส่วนตำบลเท่านั้น”จึงเห็นควรดำเนินการตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และที่แก้ไขเพิ่มเติมถึง ฉบับที่ 2 พ.ศ.2554 ข้อ 18 ต่อไป

ประธานสภาฯ (นายจินดา คงตุก) ตามที่ท่านนายกองค์การบริหารส่วนตำบลแหลม ได้เสนอญัตติการแต่งตั้งเลขานุการสภาฯ ต่อไปขอให้ที่ประชุมได้พิจารณาเสนอชื่อผู้ที่จะได้คัดเลือกเป็นเลขานุการสภา เชิญครับ

สมาชิกสภาฯ (นายอรรถพล ชุมดำ ส.อบต. หมู่ที่ 9) เรียนท่านประธานฯ ท่านผู้บริหาร ท่านสมาชิกฯ และผู้เข้าร่วมประชุมทุกท่าน ก็ขอต้อนรับท่านปลัดองค์การบริหารส่วนตำบลแหลม และท่านหัวหน้าสำนักปลัดองค์การบริหารส่วนตำบลแหลม ก็มีความยินดีต้อนรับ ในการดำเนินงานต่อไป สำหรับตำแหน่งเลขานุการสภาฯ กระผมขอเสนอนายปรเมศวร์ ชุมทอง ปลัดองค์การบริหารส่วนตำบลแหลม ครับ ขอบคุณครับ

ประธานสภาฯ (นายจินดา คงตุก) ขอเชิญสมาชิกฯ จำนวน 2 ท่าน ได้รับรองนายปรเมศวร์ ชุมทอง ปลัดองค์การบริหารส่วนตำบลแหลมเพื่อคัดเลือกแต่งตั้งเป็นเลขานุการสภาฯ เชิญครับ

ที่ประชุมฯ นายประเคียง หนูพันธ์ สมาชิกสภาฯ หมู่ที่ 7 และ นายเจริญ แย้มเกิด สมาชิกสภาฯ หมู่ที่ 8 ได้รับรองนายปรเมศวร์ ชุมทอง ปลัดองค์การบริหารส่วนตำบลแหลมเพื่อคัดเลือกแต่งตั้งเป็นเลขานุการสภาฯ

ประธานสภาฯ (นายจินดา คงตุก) ขอเชิญสมาชิกฯ ท่านอื่นได้เสนอรายชื่อเพื่อคัดเลือกแต่งตั้งเลขานุการสภาฯ เชิญครับ

ที่ประชุมฯ -ไม่มี-

ประธานสภาฯ (นายจินดา คงตุก) เมื่อไม่มีท่านใดเสนอรายชื่อเพิ่มเติม ผมจะขอมติที่ประชุมเห็นชอบให้แต่งตั้งนายปรเมศวร์ ชุมทอง ปลัดองค์การบริหารส่วนตำบลแหลม เป็นเลขานุการสภาฯ โปรดยกมือขึ้นครับ

ที่ประชุมฯ -มีมติเห็นชอบ 13 เสียง

 ไม่รับเห็นชอบ - เสียง

 งดออกเสียง 1 เสียง

 **3.2 ญัตติขออนุมัติร่างข้อบัญญัติตำบล เรื่องการควบคุมการเลี้ยงหรือปล่อยสุนัข และแมว** **พ.ศ.2563**

ประธานสภาฯ (นายจินดา คงตุก) ต่อไปเป็นระเบียบวาระที่ 3 เรื่องเสนอเพื่อพิจารณา หัวข้อ 3.2 ขออนุมัติร่างข้อบัญญัติตำบล เรื่องการควบคุมการเลี้ยงหรือปล่อยสุนัขและแมว พ.ศ.2563 ซึ่งรายละเอียดอยู่ในมือสมาชิกทุกท่านแล้ว ต่อไปผมจะให้ท่านผู้บริหารได้เสนอร่างข้อบัญญัติตำบล เรื่องการควบคุมการเลี้ยงหรือปล่อยสุนัขและแมว พ.ศ.2563 ครับ เชิญครับ

นายก อบต.ฯ (นายเสทือน ถาวรนุรักษ์) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุม ทุกท่านครับ ตามระเบียบวาระที่ 3 เรื่องเสนอเพื่อพิจารณา 3.2 ขออนุมัติร่าง ข้อบัญญัติตำบล เรื่องการควบคุมการเลี้ยงหรือปล่อยสุนัขและแมว พ.ศ.2563 ตามที่ได้มีหนังสือสั่งการมาจากจังหวัดนครศรีธรรมราช แจ้งเรื่องการจัดทำข้อบัญญัติการควบคุมการเลี้ยงหรือปล่อยสุนัขและแมว พ.ศ.2563 ตามพระราชบัญญัติการสาธารณสุข พ.ศ.2535 ด้วยจังหวัดนครศรีธรรมราช แจ้งให้องค์กรปกครองส่วนท้องถิ่น ดำเนินการขับเคลื่อนแผนยุทธศาสตร์การดำเนินโครงการสัตว์ปลอดโรค คนปลอดภัย จากโรคพิษสุนัขบ้า ตามปณิธารศาสตราจารย์ ดร.สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี โดยให้จัดทำข้อบัญญัติการควบคุมการเลี้ยงหรือปล่อยสุนัขและแมว พ.ศ.2563 เพื่อเป็นการควบคุมการเลี้ยงหรือปล่อยสุนัข และแมวให้เหมาะสมกับสภาพการของพื้นที่ในชุมชน จะสามารถป้องกันไม่ให้เกิดปัญหาเหตุเดือดร้อนรำคาญจากสุนัข และแมวเพื่อประโยชน์ในการรักษา สภาวะความเป็นอยู่ที่เหมาะสมกับการดำรงชีพของประชาชน และสามารถป้องกันอันตรายจากโรคพิษสุนัขบ้า หรือโรคระบาดที่เกิดจากสุนัข และแมว และตามความในมาตรา 71 วรรคหนึ่ง แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ซึ่งแก้ไขเพิ่มเติม โดยพระราชบัญญัติสภาตำบลและองค์การบริหารส่วนตำบล (ฉบับที่ 5) พ.ศ. 2546 ประกอบมาตรา ๒๙ แห่งพระราชบัญญัติการสาธารณสุข พ.ศ. ๒๕๓๕ ทั้งนี้ องค์การบริหารส่วนตำบลแหลม จึงมีความจำเป็นในการจัดทำร่างข้อบัญญัติการควบคุมการเลี้ยงหรือปล่อยสุนัขและแมว พ.ศ.2563 เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่น และเพื่อป้องกันอันตรายเชื้อโรคที่เกิดจากสัตว์ ซึ่งประกาศใช้ในโอกาสต่อไป จึงขอความเห็นชอบมายังสภาแห่งนี้ครับ

ประธานสภาฯ (นายจินดา คงตุก) ตามที่ท่านนายกองค์การบริหารส่วนตำบลแหลม ได้เสนอขออนุมัติ ร่างข้อบัญญัติตำบล เรื่องการควบคุมการเลี้ยงหรือปล่อยสุนัขและแมว พ.ศ.2563 ต่อไปขอให้ที่ประชุมได้พิจารณาหรืออภิปรายร่างข้อบัญญัติตำบล เรื่องการควบคุมการเลี้ยงหรือปล่อยสุนัขและแมว พ.ศ.2563 เชิญครับ

ที่ประชุม -ไม่มี-

ประธานสภาฯ (นายจินดา คงตุก) เมื่อไม่มีท่านใดอภิปรายร่างข้อบัญญัติตำบล เรื่องการควบคุมการเลี้ยงหรือปล่อยสุนัขและแมว พ.ศ.2563 ต่อไปจะขอให้ลงมติพิจารณาโปรดยกมือขึ้นครับ

ที่ประชุมฯ -มีมติเห็นชอบ 13 เสียง

 ไม่รับเห็นชอบ - เสียง

 งดออกเสียง 1 เสียง

ประธานสภาฯ (นายจินดา คงตุก) ก็ถือว่าสมาชิกสภาฯ ได้ลงมติเห็นชอบข้อบัญญัติตำบล เรื่องการควบคุมการเลี้ยงหรือปล่อยสุนัขและแมว พ.ศ.2563 เพื่อให้ทางผู้บริหารได้ดำเนินการต่อไป

 **3.3 การขออนุมัติข้อบัญญัติหลักเกณฑ์การคัดแยกมูลฝอย พ.ศ.2563**

ประธานสภาฯ (นายจินดา คงตุก) ต่อไปเป็นระเบียบวาระที่ 3 เรื่องเสนอเพื่อพิจารณา หัวข้อ 3.3 การขออนุมัติร่างข้อบัญญัติหลักเกณฑ์การคัดแยกมูลฝอย พ.ศ.2563 ซึ่งรายละเอียดอยู่ในมือของท่านสมาชิกฯ ทุกท่านแล้ว ต่อไปขอเชิญทางคณะผู้บริหารได้เสนอญัตติการขออนุมัติข้อบัญญัติหลักเกณฑ์การคัดแยกมูลฝอย พ.ศ.2563 เชิญครับ

นายก อบต.ฯ (นายเสทือน ถาวรนุรักษ์) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุม ทุกท่านครับ ตามระเบียบวาระที่ 3 เรื่องเสนอเพื่อพิจารณา 3.2 ขออนุมัติร่างข้อบัญญัติตำบล เรื่องหลักเกณฑ์การคัดแยกมูลฝอย พ.ศ.2563 โดยอาศัยตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535 และที่แก้ไขเพิ่มเติมถึงพระราชบัญญัติรักษาความสะอาดและความเป็นระเบียบเรียบร้อยของบ้านเมือง (ฉบับที่ 2) พ.ศ.2560 ได้กำหนดให้ราชการส่วนท้องถิ่นมีหน้าที่ออกข้อกำหนดของท้องถิ่นเกี่ยวกับวิธีการคัดแยกมูลฝอย เพื่อประโยชน์ในการรักษาความสะอาดและพัฒนาการจัดการมูลฝอยในพื้นที่องค์การบริหารส่วนตำบลแหลม ให้สามารถแก้ไขปัญหามูลฝอยที่เพิ่มปริมาณสูงขึ้นอย่างรวดเร็วในปัจจุบันได้อย่างถูกสุขลักษณะและมีประสิทธิภาพ ทั้งนี้ องค์การบริหารส่วนตำบลแหลม จึงมีความจำเป็นในการจัดทำร่างข้อบัญญัติหลักเกณฑ์การคัดแยกมูลฝอย พ.ศ.2563 จึงขอยื่นญัตติขออนุมัติจัดทำร่างข้อบัญญัติหลักเกณฑ์การคัดแยกมูลฝอย พ.ศ.2563 ซึ่งมีข้อบัญญัตินี้ในการควบคุมหรือป้องปรามการทิ้งขยะหรือว่ากล่าวตักเตือนได้ในกรณีมีข้อพิพาทขึ้นระหว่างประชาชนในพื้นที่ตำบลแหลม โดยใช้ข้อบัญญัตินี้ในการดำเนินการจึงอยากกราบเรียนว่าขณะนี้ทุกท้องถิ่นได้ดำเนินการในลักษณะเดียวกัน จึงขอเรียนมาเพื่อพิจารณาครับ

ประธานสภาฯ (นายจินดา คงตุก) มีสมาชิกฯ ท่านใดจะอภิปรายหรือเสนอเพิ่มเติมเกี่ยวกับร่างข้อบัญญัติหลักเกณฑ์คัดแยกมูลฝอย พ.ศ.2563 เชิญเสนอครับ

สมาชิกสภาฯ (นายเทียนชัย หนูยิ้มซ้าย ส.อบต. หมู่ที่ 5) เรียนท่านประธานฯ ท่านผู้บริหาร ท่านสมาชิกฯท่านกำนันและผู้เข้าร่วมการประชุมทุกท่าน สำหรับข้อบัญญัติตำบลเรื่องหลักเกณฑ์การคัดแยกมูลฝอย พ.ศ.2563 ก็เป็นสิ่งที่ดี เพียงแต่อยากทราบข้อมูลในสถานที่การทิ้งขยะว่าควรดำเนินการอย่างไรครับ ขอบคุณครับ

ประธานสภาฯ (นายจินดา คงตุก) มีสมาชิกฯ ท่านใดจะเสนอเพิ่มเติมเกี่ยวกับร่างข้อบัญญัติหลักเกณฑ์คัดแยกมูลฝอย พ.ศ.2563 เชิญเสนอครับ

ที่ประชุมฯ -ไม่มี-

ประธานสภาฯ (นายจินดา คงตุก) ต่อไปขอเชิญทางคณะผู้บริหารได้ชี้แจงรายละเอียด เกี่ยวกับสถานที่ทิ้งขยะตามที่ ทางนายเทียนชัย หนูยิ้มซ้าย ส.อบต. หมู่ที่ 5 ได้เสนอมา เชิญครับ

นายก อบต.ฯ (นายเสทือน ถาวรนุรักษ์) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุม ทุกท่านครับ สำหรับสถานที่ทิ้งขยะทางอบต. ยังไม่ได้กำหนด ซึ่งข้อบัญญัตินี้ ได้กำหนดหลักเกณฑ์ในการคัดแยกไม่ทิ้งขยะบนที่หรือทางสาธารณะ ซึ่งหากไม่มีข้อบัญญัตินี้ก็ไม่สามารถดำเนินการกับผู้กระทำความผิดได้ ซึ่งที่ผ่านมาได้ดำเนินการโครงการรณรงค์การคัดแยกขยะ พ.ศ.2563 เพื่อเพิ่มมูลค่าของขยะ เพื่อลดปริมาณขยะ ขณะนี้ทางรัฐบาลได้เห็นความสำคัญในการดำเนินการด้านจัดการขยะ ต่อไปหากองค์การบริหารส่วนตำบลแหลม มีศักยภาพเพียงพอในการดำเนินการเรื่องจัดการขยะ การอาจจะมีการกำหนดสถานที่ทิ้ง เพื่อบริการประชาชน ต่อไปครับ ขอบคุณครับ

ประธานสภาฯ (นายจินดา คงตุก) มีสมาชิกฯ ท่านอื่นจะเสนอเพิ่มเติมเกี่ยวกับร่างข้อบัญญัติหลักเกณฑ์คัดแยกมูลฝอย พ.ศ.2563 อีกหรือไม่เชิญเสนอครับ

ที่ประชุมฯ -ไม่มี-

ประธานสภาฯ (นายจินดา คงตุก) เมื่อไม่มีสมาชิกฯ ท่านใดอภิปราย หรือเสนอเพิ่มเติม ต่อไปขอให้พิจารณาลงมติร่างข้อบัญญัติหลักเกณฑ์การคัดแยกมูลฝอย พ.ศ.2563 โปรดยกมือขึ้นครับ

ที่ประชุมฯ -มีมติเห็นชอบ 13 เสียง

 ไม่รับเห็นชอบ - เสียง

 งดออกเสียง 1 เสียง

ประธานสภาฯ (นายจินดา คงตุก) ก็ถือว่าสมาชิกสภาฯ ได้ลงมติเห็นชอบข้อบัญญัติตำบล หลักเกณฑ์การคัดแยกมูลฝอย พ.ศ.2563 เพื่อให้ทางผู้บริหารได้ดำเนินการต่อไป

 **3.4 การพิจารณาข้อบังคับตำบลการใช้น้ำเพื่อการเกษตร**

ประธานสภาฯ (นายจินดา คงตุก) ต่อไปเป็นระเบียบวาระที่ 3 เรื่องเสนอเพื่อพิจารณา หัวข้อ 3.4 การพิจารณาข้อบังคับตำบลการใช้น้ำเพื่อการเกษตร ซึ่งรายละเอียดอยู่ในมือของท่านสมาชิกฯ แล้ว ต่อไปขอให้ทางคณะผู้บริหารได้เสนอข้อบังคับตำบลเรื่องการใช้น้ำเพื่อการเกษตร เชิญครับ

นายก อบต.ฯ (นายเสทือน ถาวรนุรักษ์) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุม ทุกท่านครับระเบียบวาระที่ 3 เรื่องเสนอเพื่อพิจารณา หัวข้อ 3.4 การพิจารณาข้อบังคับตำบลการใช้น้ำเพื่อการเกษตร ด้วยกรมทรัพยากรน้ำบาดาล กระทรวงทรัพยากรธรรมชาติและสิ่งแวดล้อม โดยสำนักทรัพยากรน้ำบาดาล เขต 6 จังหวัดตรัง ได้ดำเนินการขุดเจาะบ่อน้ำบาดาล ณ บ้านเกาะสำโรง หมู่ที่ 5 และบ้านท้ายโนต หมู่ที่ 9 ตำบลแหลม อำเภอหัวไทร จังหวัดนครศรีธรรมราช เพื่อแก้ไขปัญหาขาดแคลนแหล่งน้ำบาดาล ตามโครงการพัฒนาแหล่งน้ำบาดาลเพื่อแก้ไขปัญหาขาดแคลนน้ำอุปโภคบริโภค ประจำปีงบประมาณ พ.ศ.2559 นั้น ทั้งนี้ ขอเรียนว่า เพื่อให้บรรลุตามวัตถุประสงค์ของโครงการฯ สำนักทรัพยากรน้ำบาดาล เขต 6 ตรังขอส่งมอบบ่อน้ำบาดาล เขต 6 จังหวัดตรัง ได้ขอส่งมอบบ่อน้ำบาดาลให้กับองค์การบริหารส่วนตำบลแหลม เพื่อให้การบริหารจัดการเป็นไปอย่างมีประสิทธิภาพ และเป็นอิสระในการซ่อมบำรุงรักษาระบบให้พร้อมใช้งานอยู่ตลอดเวลาและเกิดประโยชน์สูงสุด จึงขอยื่นญัตติขอให้สภาองค์การบริหารส่วนตำบลแหลมมีมติรับมอบทรัพย์สินดังกล่าว เพื่อใช้แก้ไขปัญหาการขาดแคลนน้ำอุปโภคบริโภค ซึ่งได้กำหนดอัตราเพื่อใช้น้ำจำนวน 114 บาท ดังมีรายละเอียดอยู่ในมือของท่านสมาชิกแล้ว โดยก่อนหน้านี้ได้ประชุมกับกลุ่มผู้ใช้น้ำเพื่อตกลงในการดำเนินการ หากขอมิเตอร์ไปแล้วไม่ดำเนินการตามข้อบังคับตำบล ก็จะมีการดำเนินการเพื่อบังคับตามข้อบังคับนี้ ต่อไปครับ ขอบคุณครับ

ประธานสภาฯ (นายจินดา คงตุก) จากที่ทางคณะผู้บริหารได้เสนอเกี่ยวกับ ข้อบังคับตำบล การใช้น้ำเพื่อการเกษตร มีสมาชิกท่านใดจะอภิปราย เชิญเสนอได้ครับ

ที่ประชุม -ไม่มี-

ประธานสภาฯ (นายจินดา คงตุก) เมื่อไม่มีท่านใดอภิปราย ต่อไปขอให้พิจารณาลงมติข้อบังคับตำบลการใช้น้ำเพื่อการเกษตร โปรดยกมือขึ้นครับ

ที่ประชุมฯ -มีมติเห็นชอบ 13 เสียง

 ไม่เห็นชอบ - เสียง

 งดออกเสียง 1 เสียง

 **3.5 การรับมอบบ่อน้ำบาดาล และอุปกรณ์ที่เกี่ยวข้อง**

ประธานสภาฯ (นายจินดา คงตุก) ต่อไปเป็นระเบียบวาระที่ 3 เรื่องเสนอเพื่อพิจารณา หัวข้อ 3.5 การรับมอบบ่อน้ำบาดาลและอุปกรณ์ที่เกี่ยวข้อง ต่อไปผมจะให้ท่านผู้บริหารได้เสนอรายละเอียดการรับมอบบ่อน้ำบาดาลและอุปกรณ์ที่เกี่ยวข้อง ครับ เชิญครับ

รองนายก อบต.ฯ (นายธวัชชัย สองแป้น) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุม ทุกท่านครับ ตามระเบียบวาระที่ 3 เรื่องเสนอเพื่อพิจารณา 3.5การรับมอบบ่อน้ำบาดาล และอุปกรณ์ที่เกี่ยวข้อง ด้วยกรมทรัพยากรน้ำบาดาล กระทรวงทรัพยากรธรรมชาติและสิ่งแวดล้อม โดยสำนักทรัพยากรน้ำบาดาล เขต 6 จังหวัดตรัง ได้ดำเนินการขุดเจาะบ่อน้ำบาดาล ณ บ้านเกาะสำโรง หมู่ที่ 5 และบ้านท้ายโนต หมู่ที่ 9 ตำบลแหลม อำเภอหัวไทร จังหวัดนครศรีธรรมราช เพื่อแก้ไขปัญหาขาดแคลนแหล่งน้ำบาดาล ตามโครงการพัฒนาแหล่งน้ำบาดาลเพื่อแก้ไขปัญหาขาดแคลนน้ำอุปโภคบริโภค ประจำปีงบประมาณ พ.ศ.2559 นั้น ทั้งนี้ ขอเรียนว่า เพื่อให้บรรลุตามวัตถุประสงค์ของโครงการฯ สำนักทรัพยากรน้ำบาดาล เขต 6 ตรังขอส่งมอบบ่อน้ำบาดาล เขต 6 จังหวัดตรัง ได้ขอส่งมอบบ่อน้ำบาดาลให้กับองค์การบริหารส่วนตำบลแหลม เพื่อให้การบริหารจัดการเป็นไปอย่างมีประสิทธิภาพ และเป็นอิสระในการซ่อมบำรุงรักษาระบบให้พร้อมใช้งานอยู่ตลอดเวลาและเกิดประโยชน์สูงสุด จึงขอยื่นญัตติขอให้สภาองค์การบริหารส่วนตำบลแหลมมีมติรับมอบทรัพย์สินดังกล่าว เพื่อใช้แก้ไขปัญหาการขาดแคลนน้ำอุปโภคบริโภค ซึ่งรายละเอียดอยู่ในมือสมาชิกทุกท่านแล้ว และได้ใช้ประโยชน์ในการใช้น้ำแก่ประชาชนในพื้นที่ตำบลแหลม จึงต้องความเห็นชอบจากสภาฯ แห่งนี้ เพื่อขอความเห็นชอบ เพื่อดำเนินการในโอกาสต่อไป

ประธานสภาฯ (นายจินดา คงตุก) ตามทที่ทางคณะผู้บริหารได้เสนอขอเชิญสมาชิกฯ ได้เสนอหรืออภิปราย หรือสอบถาม เกี่ยวกับการรับมอบบ่อบาดาลและอุปกรณ์ที่เกี่ยวข้อง เชิญครับ

สมาชิกฯ (นายเทียนชัย หนูยิ้มซ้าย ส.อบต. หมู่ที่ 5) เรียนท่านประธานฯ ท่านผู้บริหาร ท่านสมาชิกฯ ท่านกำนันและผู้เข้าร่วมการประชุมทุกท่าน กรณีสภาฯ อนุมัติแล้วจะให้บริการประชาชนได้เมื่อไหร่ ครับ ขอบคุณครับ

ประธานสภาฯ (นายจินดา คงตุก) ตามที่นายเทียนชัย หนูยิ้มซ้าย ส.อบต.หมู่ที่ 5 ได้สอบถามฯ ขอให้ผู้อำนวยการกองช่างฯ ได้เสนอระยะเวลาเริ่มบริการประชาชนเกี่ยวกับการใช้น้ำจากบ่อบาดาล เชิญครับ

ผู้อำนวยการกองช่างฯ (นายพิศนุ เขียวรอด) เรียนท่านประธานฯ ท่านผู้บริหาร ท่านสมาชิกฯ ท่านกำนันและผู้เข้าร่วมการประชุมทุกท่าน เมื่อสภาฯ รับมอบบ่อบาดาลและอุปกรณ์ที่เกี่ยวข้องแล้วการขอรับบริการใช้น้ำบ่อบาดาลสามารถนำหลักฐานสำเนาบัตรประชาชน และสำเนาทะเบียนบ้าน มาติดต่อกองช่างองค์การบริหารส่วนตำบลแหลมได้ในวันที่ 16 ธันวาคม 2562 เป็นต้นไป สำหรับหมู่ที่ 5 บ้านหนองไซร และหมู่ที่ 9 บ้านทะเลตัง ครับ ขอบคุณครับ

ประธานสภาฯ (นายจินดา คงตุก) มีสมาชิกฯ อื่นจะเสนอหรืออภิปราย หรือสอบถาม เกี่ยวกับการรับมอบบ่อบาดาลและอุปกรณ์ที่เกี่ยวข้อง เพิ่มเติมเชิญครับ

ที่ประชุมฯ -ไม่มี-

ประธานสภาฯ (นายจินดา คงตุก) เมื่อไม่มีท่านใดเสนอหรืออภิปรายเพิ่มเติมต่อไป ผมจะขอมติที่ประชุมพิจาณาลงมติญัตติการรับมอบบ่อบาดาลและอุปกรณ์ที่เกี่ยวข้อง โปรดยกมือขึ้นครับ

ที่ประชุมฯ -มีมติเห็นชอบ 13 เสียง

 ไม่รับเห็นชอบ - เสียง

 งดออกเสียง 1 เสียง

**3.6 การพิจารณาร่างติดตามและประเ**ม**ินผลแผนพัฒนาท้องถิ่นสี่ปี (พ.ศ.2561-2564)**

ประธานสภาฯ (นายจินดา คงตุก) ต่อไปเป็นระเบียบวาระที่ 3 เรื่องเสนอเพื่อพิจารณา หัวข้อ 3.6 การพิจารณาร่างติดตามและประเมินผลแผนพัฒนาท้องถิ่นสี่ปี (พ.ศ.2561-2564) ต่อไปผมจะให้ท่านผู้บริหารได้เสนอรายละเอียด ครับ เชิญครับ

นายก อบต.ฯ (นายเสทือน ถาวรนุรักษ์) กราบเรียนท่านประธานสภาฯ ที่เคารพ ท่านสมาชิกผู้ทรง เกียรติ และผู้เข้าร่วมประชุม ทุกท่านครับ ตามระเบียบวาระที่ 3 เรื่องเสนอเพื่อ พิจารณา 3.6 การพิจารณาร่างติดตามและประเมินผลแผนพัฒนาท้องถิ่นสี่ปี (พ.ศ. 2561-2564 ด้วยระเบียบกระทรวงมหาดไทยว่าด้วยการจัดทำแผนพัฒนาขององค์กร ปกครองส่วนท้องถิ่น พ.ศ. 2548และที่แก้ไขเพิ่มเติม (ฉบับที่ 3) พ.ศ.2561 ข้อ 13 ให้ยกเลิกความใน (5) ของข้อ 30 ของระเบียบกระทรวงมหาดไทยว่าด้วยการจัดทำ แผนพัฒนาขององค์กรปกครองส่วนท้องถิ่น พ.ศ.2548 ซึ่งแก้ไขเพิ่มเติมโดยระเบียบ กระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ.2559 และให้ใช้ความต่อไปนี้แทน “(5) ผู้บริหารท้องถิ่นเสนอผลการติดตาม และประเมินผลต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผล การติดตามและประเมินผลแผนพัฒนาท้องถิ่น ให้ประชาชนในท้องถิ่นทราบในที่เปิดเผย ภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าว และต้องปิดประกาศไว้เป็นไว้เป็นระยะเวลาไม่น้อยกว่าสามสิบวันโดยอย่างน้อยปีละ หนึ่งครั้งภายในเดือนธันวาคมของทุกปี” ดังนั้น เพื่อการปฏิบัติให้เป็นไปตามเจตนารมณ์ ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วน ท้องถิ่น พ.ศ.2548 และที่แก้ไขเพิ่มเติม (ฉบับที่ 3) พ.ศ.2561 ข้อ 13 โดยให้ คณะกรรมการติดตามและประเมินผลแผนพัฒนาดำเนินการติดตามและประเมินผล แผนพัฒนา และรายงานผลและเสนอความเห็นซึ่งได้จากการติดตามและประเมินผล แผนพัฒนาต่อผู้บริหารท้องถิ่น เพื่อเสนอต่อสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนในท้องถิ่นทราบโดย ทั่วกันอย่างน้อยปีละหนึ่งครั้ง ภายในเดือนธันวาคม ของทุกปี เพื่อประโยชน์ของ ประชาชนโดยส่วนรวมและเพื่อให้การบริหารงานขององค์กรปกครองส่วนท้องถิ่น สอดคล้องกับแนวนโยบายของรัฐบาล กระทรวงมหาดไทยคณะกรรมการติดตามและ ประเมินผลแผนพัฒนาองค์การบริหารส่วนตำบลแหลม ได้ติดตามและประเมินผล แผนพัฒนาท้องถิ่นสี่ปี (พ.ศ. 2561 – 2564) เพื่อประโยชน์ของประชาชนโดย ส่วนรวม และเพื่อให้การดำเนินงานขององค์การบริหารส่วนตำบลแหลม สอดคล้องกับ แนวนโยบายของรัฐบาล ระเบียบกระทรวงมหาดไทย เพื่อตอบสนองความต้องการ ของประชาชน และส่งเสริมการมีส่วนร่วมของประชาชนในการพัฒนาท้องถิ่น ของ ตนเอง จึงเห็นควรดำเนินการตามระเบียบกระทรวงมหาดไทยว่าด้วยว่าด้วยการจัดทำ แผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติม (ฉบับที่ 3) พ.ศ.2561 ข้อ 13

โดยมีสรุปผลการติดตามและประเมินผลแผนพัฒนาองค์การบริหารส่วนตำบลแหลม

**ยุทธศาสตร์และจำนวนโครงการที่ปรากฏอยู่ในแผนและจำนวนโครงการที่ได้ปฏิบัติ ประจำปี 2562**

|  |  |
| --- | --- |
| **ยุทธศาสตร์** | **จำนวนโครงการ** |
| **จำนวนโครงการ****ที่ปรากฏอยู่ในแผน** | **จำนวนโครงการ****ที่ได้ปฏิบัติ** |
| 1. การพัฒนาด้านโครงสร้างพื้นฐาน | 28 | 24 |
| 2. การพัฒนาด้านเศรษฐกิจ | 2 | 1 |
| 3.การพัฒนาด้านสังคม | 8 | 5 |
| 4. การพัฒนาด้านแหล่งน้ำ | 6 | 5 |
| 5. การพัฒนาด้านสาธารณสุข | 3 | 2 |
| 6. การพัฒนาด้านการศึกษา ศาสนา วัฒนธรรมและนันทนาการ | 27 | 26 |
| 7. การพัฒนาด้านทรัพยากรธรรมชาติสิ่งแวดล้อมและการท่องเที่ยว | - | - |
| 8. การพัฒนาด้านการเมืองการบริหาร | 12 | 9 |
| **รวม** | **86** | **72** |

 72x 100 = 83.72 %

86

สรุปความคิดเห็นของคณะกรรมการจากการติดตามและประเมินผลแผนพัฒนาท้องถิ่น

(ผลการดำเนินงานตามแผนพัฒนา ประจำปี 2562)

ปัญหาและอุปสรรคในการปฏิบัติงาน

 1. การมีส่วนร่วมของประชาชนในการประชาคม ยังมีน้อยไม่สามารถสะท้อนปัญหา ความต้องการของคนส่วนใหญ่ได้

 2. จำนวนโครงการพัฒนาในแผนพัฒนาท้องถิ่นสี่ปีพ.ศ.2561-2564 มีจำนวนมาก ซึ่ง ไม่สามารถดำเนินการได้ถึงครึ่งของโครงการ/กิจกรรม

 3 งบประมาณในการบริหารจัดการและพัฒนามีจำนวนจำกัด ไม่เพียงพอกับการพัฒนา และทันต่อความต้องการของประชาชน จึงทำให้ประชาชนรู้สึกว่าการพัฒนาหรือการ แก้ไขปัญหาเป็นไปอย่างล่าช้า

 4. การประชาสัมพันธ์ข่าวสารยังไม่ทั่วถึง ประชาชนไม่ได้รับข้อมูลข่าวสาร นอกจากผู้ที่ เกี่ยวข้องที่ไปประชุมซึ่งก็ไม่นำข้อมูลมาแจ้งให้กับประชาชนได้รับทราบ

 ข้อสังเกต/ข้อเสนอแนะ

 1. อบต.ควรมีการประชาสัมพันธ์ให้ประชาชนได้รับรู้และเข้าใจเกี่ยวกับการมีส่วนร่วม ของคนในท้องถิ่นเพื่อสร้างความเข้มแข็งให้กับท้องถิ่น

 2. ควรจัดกิจกรรมสร้างจิตสำนึกการมีส่วนร่วมในการรักษาสาธารณสมบัติและการ ปฏิบัติตาม กฎหมาย ระเบียบ ข้อปฏิบัติ เพื่อให้เกิดความสงบเรียบร้อยของชุมชน

 3. เจ้าหน้าที่ติดตามผลแผนพัฒนาท้องถิ่นสี่ปีควรจะมีการประสานงานร่วมกันในทุก ภาคส่วนเพื่อให้ได้ข้อมูลที่เป็นจริงถูกต้องตามห้วงระยะเวลาในแต่ละครั้ง

 4. การติดตามและประเมินผลแผนพัฒนาท้องถิ่นน่าจะมีรูปถ่ายประกอบเพื่อให้รู้ว่า โครงการที่ดำเนินการถึงขั้นตอนใดและเสร็จสิ้นเมื่อใด

 5. จัดให้มีการประชาสัมพันธ์ให้ประชาชนทราบก่อนและหลัง จัดทำโครงการกิจกรรม ให้ทั่วถึงทุกหมู่บ้าน

 6. ส่งเสริมให้ประชาชนมีความรู้ความเข้าใจในการมีส่วนร่วมและเสนอปัญหา ความ ต้องการ อย่างแท้จริงของหมู่บ้านในการจัดนำปัญหา และความต้องการบรรจุใน แผนพัฒนาท้องถิ่นของอบต.

 7. สร้างความเข้าใจให้กับผู้ร่วมประชาคม ถึงการเสนอโครงการ/กิจกรรมให้สอดคล้อง กับงบประมาณ ที่อบต.ได้รับการจัดสรร เพราะการเสนอโครงการ/กิจกรรมที่มากเกิน ศักยภาพของอบต. ที่จะดำเนินการจะทำให้การบริหารนั้นเกิดความล้มเหลวในการ ประเมินผลการปฏิบัติราชการของ อบต.

 คณะกรรมการพิจารณาแล้วเห็นว่า การดำเนินโครงการเพื่อให้เกิดประสิทธิภาพต่อ ท้องถิ่น อย่าง แท้จริงอยู่ที่การส่งเสริมการมีส่วนร่วมของประชาชนและการร่วมมือกัน ของ เจ้าหน้าที่ ทุกภาคส่วน ในการร่วมกันคิด ร่วมกันทำ ร่วมกันรับผิดชอบโดย อบต. เป็น หน่วยงานหลักในการส่งเสริมการมีส่วนร่วมดังกล่าว และการประชาสัมพันธ์ข้อมูล ข่าวสารของทางราชการควรให้มีการประชาสัมพันธ์ให้ประชาชนได้รับทราบอย่างทั่วถึง เพื่อประโยชน์สุขของประชาชนและความเจริญก้าวหน้าของท้องถิ่นโดยการพัฒนา เกิดขึ้นจะเป็นการพัฒนาที่ยั่งยืน คณะกรรมติดตามฯได้เสนอผู้บริหารได้เสนอสภาเพื่อ ประกาศให้ประชาชนรับทราบต่อไป ครับ ขอบคุณครับ

ประธานสภาฯ (นายจินดา คงตุก) ตามที่ทางคณะผู้บริหารได้เสนอขอเชิญสมาชิกฯ ได้เสนอหรืออภิปราย หรือสอบถาม เกี่ยวกับญัตติพิจารณาร่างติดตามและประเมินผลแผนพัฒนาท้องถิ่นสี่ปี (พ.ศ.2561 – 2564) เชิญครับ

ที่ประชุม -ไม่มี-

ประธานสภาฯ (นายจินดา คงตุก) เมื่อไม่มีท่านใดเสนอหรืออภิปรายเพิ่มเติมต่อไป ผมจะขอมติที่ประชุมพิจาณาความเห็นญัตติร่างติดตามและประเมินผลแผนพัฒนาท้องถิ่นสี่ปี (พ.ศ.2561 – 2564) โปรดยกมือขึ้นครับ

ที่ประชุมฯ -มีมติเห็นชอบ 13 เสียง

 ไม่รับเห็นชอบ - เสียง

 งดออกเสียง 1 เสียง

**3.7 การเตรียมความพร้อมรับโอนทรัพย์สินตามโครงการที่เสนอของบจังหวัดภายใต้แผนปฏิบัติราชการ ประจำปีงบประมาณ พ.ศ.2564**

ประธานสภาฯ (นายจินดา คงตุก) ต่อไปเป็นระเบียบวาระที่ 3 เรื่องเสนอเพื่อพิจารณา หัวข้อ 3.7 การเตรียมความพร้อมรับโอนทรัพย์สินตามโครงการที่เสนอของบจังหวัดภายใต้แผนปฏิบัติราชการ ประจำปีงบประมาณ พ.ศ.2564 ต่อไปผมจะให้ท่านผู้บริหารได้เสนอรายละเอียด ครับ เชิญครับ

นายก อบต.ฯ (นายเสทือน ถาวรนุรักษ์) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุม ทุกท่านครับ ตามระเบียบวาระที่ 3 เรื่องเสนอเพื่อพิจารณา 3.7 การเตรียมความพร้อมรับโอนทรัพย์สินตามโครงการที่เสนอของบจังหวัดภายใต้แผนปฏิบัติราชการ ประจำปีงบประมาณ พ.ศ.2564 ด้วยสำนักงานป้องกันและบรรเทาสาธารณภัยจังหวัดนครศรีธรรมราช ได้ดำเนินโครงการดำเนินโครงการการบริหารจัดการทรัพยากรธรรมชาติ สิ่งแวดล้อม พลังงานและการจัดการภัยพิบัติอย่างยั่งยืน โดยการมีส่วนร่วมของชุมชน กิจกรรมเพิ่มศักยภาพอาสาสมัครป้องกันและระงับไฟป่า (ป่าพรุ) ซึ่งในกิจกรรมดังกล่าวได้มีการจัดซื้อครุภัณฑ์มอบให้แก่องค์กรปกครองส่วนท้องถิ่น จำนวน 3 รายการ ได้แก่ เครื่องสูบน้ำดับไฟป่า จำนวน 1 เครื่อง วิทยุสื่อสาร จำนวน 2 เครื่อง และกล้องส่องทางไกล จำนวน 1 กล้อง โดยขอความร่วมมือ องค์การบริหารส่วนตำบลดำเนินการ ดังนี้

 1. จัดส่งรายงานการประชุมที่แสดงให้เห็นว่า สภาองค์กรปกครองส่วนท้องถิ่นที่ จะรับโอนทรัพย์สินให้ความเห็นชอบการรับโอนทรัพย์สิน

 2. ลงนามบันทึกยินยอมการรับโอนทรัพย์สิน

 ทั้งนี้ องค์การบริหารส่วนตำบลแหลม จึงมีความจำเป็นในการจัดส่งรายงานการประชุมที่แสดงให้เห็นว่า สภาองค์กรปกครองส่วนท้องถิ่นที่จะรับโอนทรัพย์สินให้ความเห็นชอบการรับโอนทรัพย์สิน จึงขอยื่นญัตติขอให้สภาองค์การบริหารส่วนตำบลแหลมมีมติรับโอนทรัพย์สินดังกล่าว เพื่อใช้ป้องกันและระงับไฟป่า (ป่าพรุ) เพื่อรับมอบในโอกาสต่อไปครับ

ประธานสภาฯ (นายจินดา คงตุก) ตามที่ทางคณะผู้บริหารได้เสนอขอเชิญสมาชิกฯ ได้เสนอหรืออภิปราย หรือสอบถาม เกี่ยวกับการเตรียมความพร้อมรับโอนทรัพย์สินตามโครงการที่เสนอของบจังหวัดภายใต้แผนปฏิบัติราชการ ประจำปีงบประมาณ พ.ศ.2564 เชิญครับ

ที่ประชุม -ไม่มี-

ประธานสภาฯ (นายจินดา คงตุก) เมื่อไม่มีท่านใดเสนอหรืออภิปรายเพิ่มเติมต่อไป ผมจะขอมติที่ประชุมพิจาณาความเห็นญัตติ การเตรียมความพร้อมรับโอนทรัพย์สินตามโครงการที่เสนอของบจังหวัดภายใต้แผนปฏิบัติราชการ ประจำปีงบประมาณ พ.ศ.2564 โปรดยกมือขึ้นครับ

ที่ประชุมฯ -มีมติเห็นชอบ 13 เสียง

 ไม่รับเห็นชอบ - เสียง

 งดออกเสียง 1 เสียง

**ระเบียบวาระที่ ๔ เรื่องอื่นๆ**

ประธานสภาฯ (นายจินดา คงตุก) ขอเรียนเชิญท่านสมาชิกท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

สมาชิกฯ (นายเทียนชัย หนูยิ้มซ้าย ส.อบต. หมู่ที่ 5) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติและผู้เข้าร่วมประชุมทุกท่านครับ กระผมแจ้งปัญหาภายในหมู่บ้านหมู่ที่ 5 ถนนประชาอุทิศสายบ้านหนองไซรชำรุดเป็นหลุมบ่อ ซึ่งประชาชนในพื้นที่เดือดร้อนในการขนส่งผลผลิตทางการเกษตรและได้ร้องทุกข์มาครับ ขอบคุณครับ

ประธานสภาฯ (นายจินดา คงตุก) ขอขอบคุณนายเทียนชัย หนูยิ้มซ้าย ส.อบต.หมุ่ที่ 5 มากครับที่ได้แจ้งปัญหาภายในหมู่บ้าน ต่อไปมีท่านสมาชิกท่านอื่น มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

สมาชิกฯ (นายอรรถพล ชุมดำ ส.อบต. หมู่ที่ 9) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติและผู้เข้าร่วมประชุมทุกท่านครับเกี่ยวกับโครงการขยายเขตไฟฟ้ายังไม่แล้วเสร็จ ซึ่งได้ทำสัญญากับไฟฟ้าส่วนภูมิภาค ก็ยังไม่แล้วเสร็จ สำหรับการติดตั้งโคมไฟก็ยังไม่ดำเนินการ สำหรับทางกองช่างควรมีรถยนต์ในการขนส่งเพื่อความสะดวกในการดำเนินการในด้านกิจการประปาและไฟฟ้า สำหรับถนนสายท้ายโนตเกาะสุดยังไม่ได้ดำเนินการซึ่งปลัดอำเภอประจำตำบลแหลมจะดำเนินซ่อมบำรุงในโอกาสต่อไป จึงเรียนท่านผู้บริหารเพื่อทราบ และเพื่อโปรดพิจารณาดำเนินการในส่วนที่เกี่ยวข้องครับ ขอบคุณครับ

ประธานสภาฯ (นายจินดา คงตุก) ขอขอบคุณ นายอรรถพล ชุมดำ ส.อบต.หมู่ที่ 9 มากครับ ที่ได้แจ้งปัญหาในพื้นที่ให้ที่ประชุมได้รับทราบ เพื่อหาแนวทางแก้ไขปัญหาดังกล่าวในโอกาสต่อไป ครับ ต่อไปมีท่านสมาชิกท่านอื่น มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

สมาชิกฯ (นายประเคียง หนูพันธ์ ส.อบต. หมู่ที่ 7) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติและผู้เข้าร่วมประชุมทุกท่าน เกี่ยวกับน้ำประปา ซึ่งขณะนี้เกิดปัญหาน้ำเปรี้ยว จากการขุดลอกอ่างเก็บน้ำทุ่งทับใน ทำให้ขาดน้ำอุปโภคทำประชาชนในพื้นที่เดือดร้อนเป็นออย่างมาก และปัญหาเส้นทางคมนาคมการซ่อมแซมถนนที่เกิดหลุมบ่อ ในพื้นที่ซึ่งมีจำนวนมาก ควรได้รับการแก้ไขครับ จึงเรียนคณะท่านผู้บริหารโปรดพิจารณาช่วยเหลือครับ ขอบคุณครับ

ประธานสภาฯ (นายจินดา คงตุก) ขอขอบคุณ นายประเคียง หนูพันธ์ ส.อบต. หมู่ที่ 7 มากครับ ที่ได้แจ้งปัญหาในพื้นที่ให้ที่ประชุมได้รับทราบ เพื่อหาแนวทางแก้ไขปัญหาดังกล่าวในโอกาสต่อไป ครับ ต่อไปมีท่านสมาชิกท่านอื่น มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุมฯ -ไม่มี-

ประธานสภาฯ (นายจินดา คงตุก) เมื่อไม่มีท่านใดจะสอบถามหรือเสนอเพิ่มเติม ต่อไปจะให้ทางคณะผู้บริหารได้ชี้แจง เชิญเสนอได้ครับ

นายก อบต.ฯ (นายเสทือน ถาวรนุรักษ์) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุม ทุกท่านครับ ก็ขอขอบคุณท่านสมาชิกฯ ที่ได้เสนอปัญหาที่เกิดขึ้นภายในหมู่บ้าน สำหรับถนนสายประชาอุทิศ หมูที่ 5 ก็ได้เห็นหนังสือร้องทุกข์กำลังจะเข้าดำเนินการแต่สืบเนื่องจากว่า เป็นช่วงฤดูฝนจึงยังไม่สามารถเข้าดำเนินการได้ ถ้าฝนทิ้งช่วงจะเข้าดำเนินการในสายที่ชำรุด การขยายเขตไฟฟ้าของหมู่ที่ 9 ทางกองช่างได้เข้าดำเนินการหากติดขัดสามารถประสานงานกับผู้จัดการไฟฟ้าสาขาหัวไทร สำหรับรถที่ใช้งานในการดำเนินการในงานของกองช่าง ซึ่งในปีงบประมาณถัดไปจะดำเนินการเพื่อบริการให้กับประชาชน ในส่วนของประปาบ้านทองจันทร์ บ้านท่าเตียน เกิดปัญหาน้ำเปรี้ยว ซึ่งขณะนี้คลองชลประทานก็เกิดปัญหาน้ำเปรี้ยว ซึ่งขณะนี้ได้ของบประมาณเพื่อจัดทำระบบประปาขนาดใหญ่ เพื่อแก้ปัญหาให้กับประชาชนในพื้นที่ ซึ่งใช้กระบวนการแยกน้ำเพื่อแก้ไขปัญหาโดยทางกองช่างจะลงพื้นที่เพื่อดำเนินการช่วยเหลือต่อไป สำหรับถนนที่เป็นหลุมบ่อก็จะดำเนินการซ่อมแซมในช่วงฝนทิ้งช่วงต่อไปครับ ขอบคุณครับ

ประธานสภาฯ (นายจินดา คงตุก) ขอขอบคุณท่านนายกองค์การบริหารส่วนตำบลแหลมมากครับ ที่ได้ชี้แจงรายละเอียดต่างๆ ตามที่ท่านสมาชิกฯ ได้เสนอเพื่อหาแนวทางแก้ไข ต่อไปสมาชิกท่านใดจะขออภิปราย หรือสอบถามเพิ่มเติมเชิญครับ

ที่ประชุม (ไม่มีสมาชิกท่านใดอภิปราย)

ประธานสภาฯ (นายจินดา คงตุก) หากไม่มีท่านใดอภิปรายวันนี้ผมขอขอบคุณสมาชิกทุกท่านตลอดจนคณะผู้บริหาร ท่านกำนันและผู้ที่เข้าร่วมประชุมทุกท่าน ผมขอปิดการประชุมครับ

ปิดประชุมเวลา ๑๒.๐๐ น.

 ลงชื่อ ปรเมศวร์ ชุมทอง ผู้บันทึกรายงานการ

 ( นายปรเมศวร์ ชุมทอง )

 เลขานุการสภาองค์การบริหารส่วนตำบลแหลม

 ลงชื่อ จินดา คงตุก ผู้ตรวจรายงานการ

 ( นายจินดา คงตุก )

 ประธานสภาองค์การบริหารส่วนตำบลแหลม

 ลงชื่อ สังคม พลายด้วง ประธานกรรมการตรวจรายงานการประชุม

 ( นายสังคม พลายด้วง )

 สมาชิกสภาองค์การบริหารส่วนตำบลแหลม หมู่ที่ ๖

 ลงชื่อ อรรถพล ชุมดำ กรรมการตรวจรายงานการประชุม

 ( นายอรรถพล ชุมดำ )

 สมาชิกสภาองค์การบริหารส่วนตำบลแหลม หมู่ที่ ๙

 ลงชื่อ เทียนชัย หนูยิ้มซ้าย เลขานุการกรรมการตรวจรายงานการประชุม

 ( นายเทียนชัย หนูยิ้มซ้าย )

 สมาชิกสภาองค์การบริหารส่วนตำบลแหลม หมู่ที่ ๕

สภาองค์การบริหารส่วนตำบลแหลม รับรองรายงานการประชุมในคราวสมัยสามัญ สมัยที่ 4 ครั้งที่ 1 ประจำปี พ.ศ.2562

เมื่อวันที่.........เดือน.........................พ.ศ.......................